Missatge: El "Manhattanhenge", la comunió entre l' astronomia i urbanisme a Nova YorkAlberto Alcántara - 31/05/2014 - 12.34h.Manhattanhenge (Font: ceonyc /Flickr) La ciutat de Nova York ha viscut unes hores molt pendent de l'estat de cel i d'un fenomen conegut com el "Manhattanhenge" o solstici de Manhattan. Després d'una primera temptativa dijous al vespre, frustrada pels núvols, centenars de persones han pogut gaudir de l'esdeveniment durant la posta de sol d'aquest divendres, a les 20:18 hora local.Dues vegades l'any, el sol es pon alineant-se exactament pels carrers que travessen la ciutat que mai no dorm d'est a oest. Les dates estan a prop del solstici d'estiu, i normalment es localitzen entre el 28 de maig i el 12 de juliol. Un fet similar es produeix al voltant del solstici d'hivern, entre el 5 de desembre i el 8 de gener.El terme "Manhattanhenge" el va proposar l'astrofísic Neil deGrasse Tyson al 2002, i fa referència al monument  megalític d' Stonehenge, on el son s'alinea amb les pedres cada solstici d'estiu. El "Manhattanhenge" no coincideix amb el solstici perquè l'alineació de quadrícula de la ciutat no és exactament de nord a sud, sinó que està desviada uns 30 graus.Segons els entesos, els encreuaments dels carrers 14, 23, 34, 42 i 57 són els més recomanats per obtenir les millors imatges, que ja es comencen a veure les xarxes socials, com a l'instagram o al twitter

Resposta: No és que sigui curiós, perquè no té més de si, però fa goig de veure.